Xuzhou

Xuzhou (徐州; pinyin: Xúzhōu; Wade-Giles: Süchow) er en by på præfekturniveau i provinsen Jiangsu i den østlige del af Kina. Præfekturet har et areal på 11.258 km2 og en befolkning på 9.409.500 mennesker, hvoraf 
1.829.300 bor i selve byen (2007). 

Kejserkanalen løber gennem Xuzhou.

Administrative enheder 

Bypræfekturet Xuzhou administrerer 5 distrikter, 2 byamter og 4 amterr.

 Yunlong distrikt (云龙区)
 Gulou distrikt (鼓楼区)
 Jiuli distrikt (九里区)
 Jiawang distrikt (贾汪区)
 Quanshan distrikt (泉山区)
 Pizhou byamt (邳州市)
 Xinyi byamt(新沂市)
 Tongshan amt (铜山县)
 Suining amt (睢宁县)
 Pei amt (沛县)
 Feng amt (丰县)

Historie 
Arkæologiske fund viser at byens historie går tilbage til anden del af Shang-dynastiet (Yin-tiden). Den hed tidligere Pengcheng.

Under vår- og høstannalernes tid var den snarere en samling af små fiske- og landbrugsbyer og -landsbyer, i grænseområderne mellem staterne Chu, Wu og Qi. Under de stridende rigers tid var den klart kommet ind under Chus kulturelle og administrative sfære. 

Liu Bang blev født i amtet Pei. Han blev kejser Gaozu af Han-dynastiet, som en af de få kinesiske kejsere som stammet fra bondestanden. 

Xuzhouregionen blev kaldt Huaiyang under Zhou-dynastiet da floden Huai He strømmer gennem området. Staten Chu gjorde dette til sit tyngdepunkt efter at Qinhæren erobret dens gamle hovedstad Ying i det moderne Jingzhou i Hubei. 

Efter at den Gule Flod begyndte at ændre sit løb under Song-dynastiet, da kraftig sedimentering af flodens nedre løb tvang den over i den nedre del af Huai Heflodens leje, blev området mere og mere brak efter gentagne oversvømmelser som forringede næringsindholdet i landbrugsjorden og gjorde den mere salt. 

I dette område fandt de sidste afgørende kampe under den kinesiske borgerkrig sted (Huaihaikampagnen, 1948-49).

Kulturminder 
Xuzhous museum er kendt for fine lerfigurer fra Han-dynastiets tid, og kostelige jadegenstande. Her er jade-ligklæderne til prins Liu Sheng (155-113 f.Kr.) og prinsesse Dou Wan. De blev fundet i 1968 i Han-gravene i Mancheng.

Trafik 
Foruden sin århundredlange position ved Kejserkanalen er Xuzhou et trafikknudepunkt med krydsende motorveje og jernbanelinjer mod Henan, Shanghai, Shandong og Lianyungang.

Jernbane 
To travle jernbanelinjer krydser her: Jinghubanen som løber fra Beijing til Shanghai via blandt andet Tianjin, Jinan, Nanjing og Suzhou, og desuden Longhaibanen, Kinas vigtigste jernbanelinje i øst-vestlig-retning, som løber fra Lianyungang til Lanzhou via blandt andet Kaifeng, Zhengzhou, Luoyang og Xi'an.

Vej 
Kinas rigsvej 104 løber gennem området. Den begynder i Beijing, løber mod syd via Dezhou, Jinan, Xuzhou, Nanjing, Hangzhou, Wenzhou og ender i Fuzhou.

Kinas rigsvej 206 løber fra kystbyen Yantai til kystbyen Shantou i provinsen Guangdong. Den løber gennem provinsene Shandong, Jiangsu, Anhui, Jiangxi og til slutt Guangdong.

Kinas rigsvej 310 går gennem området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den passerer større byer som Xuzhou, Shangqiu, Kaifeng, Zhengzhou, Luoyang og Xi'an.

Kinas rigsvej 311 begynder i Xuzhou, løber gennem provinsen Anhui og videre ind i Henan hvor den ender i amtet Xixia.

Bypræfekturer i Jiangsu